120 



is akadhatni. Néha oly nagy mennyiségben lepik el az erdei és 

 némely gyümölcsfákat, hogy azoknak lombját rövid idő alatt töké- 

 letesen letarolják. Legjobban szeretik a tölgyfát, aztán a vadgesz- 

 tenyét, valamint a juhar-, bükk-, cseresznye-, nyár-, fűz- és nyír- 

 fákat ; a fenyők közöl csak a veresfenyő tűleveleit rágják le, a többi 

 fenyőfának azonban csupán hímvirágait keresik fel. Nedves hideg 

 időben és reggelenként mozdulatlanul ülnek a fák ágain és nap- 

 pal is jobbára nyugodtan vannak, de csendes meleg estéken az 

 egész had szárnyra kel és zúgva- dongva röpköd ide s tova; több- 

 nyire ilyenkor történik a párosodás is. 



A nőstény kendermag-nagyságú szennyesfehér petéit (31. ábra 

 f) gyér növényzetű, laza, televényes vagy jól megmunkált földbe 

 rakja néhány cent. mélységre. Egy-egy nőstény átlag 60—80 petét 

 tojik, a melyek négy hét múlva kikelnek. 



Az álczák (31. ábra b, c, d), melyek pajor, pajod, c si- 

 ma z, pata és szántás- kukacz nevek alatt mindenfelé isme- 

 retesek, a földben töltik fejlődésüknek egész időszakát, a mely több 

 évig tart, és mely alatt mindenféle növények gyökereinek elrágása 

 által tetemes károkat okoznak. Legkártékonyabbakká válnak fejlő- 

 désük utolsó évében, mert a nagyra nőtt falánk álcza sok táplálé- 

 kot igényel ; fokozott étvágygyal rongálják ekkor a növények gyö- 

 kereit, míg végre őszszel elérik csaknem teljes nagyságukat. A 

 következő tavaszon már csak májusig pusztítanak ; ekkor mélyen a 

 földbe vonulnak és ott nagyságuknak megfelelő üreget készítenek, 

 a melyben július- vagy augusztusban bábbá (31. ábra é) alakulnak. 

 Ebből a bogár egy-két hónap múlva már kifejlődik, de eleinte még 

 világosszínű puha teste csak lassanként keményedik és színesedik 

 meg ; az őszt és a telet még a földben tölti és csak a következő 

 tavaszszal búvik elő a napvilágra. 



Általában azt tartják, hogy a cserebogár fejlődésére teljes 

 négy év szükséges ; ámbár svájczi és franczia természetbúvárok azt 

 állítják, hogy náluk erre három év is elegendő. A dolog alkalma- 

 sint úgy fog állani, hogy a délibb fekvésű vidékek melegebb ég- 

 hajlata alatt a bogár teljes kifejlődésére három év is elégséges, 

 míg hűvösebb vidékeken az álcza-stádium négy évig tart. Hogy 

 hazánkban hány évig tart a kifejlődés, ma még biztosan meg nem 

 mondhatjuk, minthogy erre vonatkozólag éveken át szerzett meg- 

 bízható adataink nincsenek ; de tekintve azt, hogy a cserebogarak 

 ezelőtt négy évvel jelentek meg nálunk utoljára nagyobb számmal, 

 egyelőre négy éves cyclust vehetünk fel. 



